**ADATKEZELÉSI SZABÁLYZAT**

Jelen adatvédelmi - adatkezelési szabályzat, továbbiakban: "Szabályzat" célja, hogy az Oldtimer Aero Club  (2800 Tatabánya, Bem u. 1. [oldtimeraero@gmail.com](mailto:oldtimeraero@gmail.com)) továbbiakban: "repülő klub" adatkezelést érintő:

tagnyilvántartási, belső elszámolási, oktatási,

oldtimeraero.extra.hu weboldal üzemeltetésével kapcsolatos,

méhecske online elszámolási rendszerbeli,

repülőtéri megfigyelő és biztonsági rendszerbeli

személyes adatok kezelésével, felhasználásával, továbbításával, valamint a repülő klubnál való regisztrációval kapcsolatosan

* az Európai Parlament és Tanács (EU) 2016/679. számú Rendeletnek (a továbbiakban: GDPR), illetve
* a vonatkozó magyar jogszabályoknak, különös tekintettel az információs önrendelkezési jogról és az információszabadságról szóló 2011. évi CXII. törvénynek (a továbbiakban: Infotv.)

megfeleljen.

**Fogalmak:**

* **adatállomány:** az egy nyilvántartó-rendszerben kezelt adatok összessége,
* **adatfeldolgozás:** az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől,
* **adatfeldolgozó:** az a természetes vagy jogi személy, illetve jogi személyiséggel nem rendelkező szervezet, aki vagy amely A repülő klub megbízásából - beleértve a jogszabály rendelkezése alapján történő megbízást is - személyes adatok feldolgozását végzi,
* **adatkezelés:** az alkalmazott eljárástól függetlenül a személyes adatokon végzett bármely művelet, vagy a műveletek összessége, így például gyűjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása. Adatkezelésnek számít a fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése is,
* **adatkezelő:** az a természetes vagy jogi személy, illetve jogi személyiséggel nem rendelkező szervezet, aki, vagy amely a személyes adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja;
* **adatmegsemmisítés:** az adatok vagy az azokat tartalmazó adathordozó teljes fizikai megsemmisítése,
* **adattovábbítás:** ha az adatot meghatározott harmadik személy számára hozzáférhetővé teszik,
* **adattörlés:** az adatok felismerhetetlenné tétele oly módon, hogy a helyreállításuk többé nem lehetséges,
* **adatzárolás:** az adatok továbbításának, megismerésének, nyilvánosságra hozatalának, átalakításának, megváltoztatásának, megsemmisítésének, törlésének, összekapcsolásának vagy összehangolásának és felhasználásának véglegesen vagy meghatározott időre történő lehetetlenné tétele,
* **harmadik személy:** olyan természetes vagy jogi személy, illetve jogi személyiséggel nem rendelkező szervezet, amely, vagy aki nem azonos az érintettel, az adatkezelővel, vagy az adatfeldolgozóval.
* **hozzájárulás:** az érintett kívánságának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok - teljes körű vagy egyes műveletekre kiterjedő - kezeléséhez,
* **különleges adat:** a faji eredetre, a nemzeti és etnikai kisebbséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdekképviseleti szervezeti tagságra, az egészségi állapotra, a kóros szenvedélyre, a szexuális életre vonatkozó adat, valamint a bűnügyi személyes adat,
* **nyilvánosságra hozatal:** ha az adatot bárki számára hozzáférhetővé teszik,
* **regisztráció:** a klubtag azonosításához szükséges és elégséges azonosító adatok megadása a repülő klub részére
* **személyes adat:** bármely meghatározott (azonosított vagy azonosítható) természetes személlyel (a továbbiakban: "Érintett") kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. A személy különösen akkor tekinthető azonosíthatónak, ha őt - közvetlenül vagy közvetve - név, azonosító jel, illetőleg egy vagy több, fizikai, fiziológiai, mentális, gazdasági, kulturális vagy szociális azonosságára jellemző tényező alapján azonosítani lehet;
* **Adatvédelmi incidens:** Olyan esemény, mely a személyek jogszabályban meghatározott jogainak sérüléséhez vezetett, vagy a belső szabályzatnak ellentmond. Az esemény kivizsgálása és korrekciós intézkedések megtétele szükséges.
* **tiltakozás:** az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri

**Adatkezelésre, adatfeldolgozásra vonatkozó szabályok:**

* + Személyes adat az egyesületben akkor kezelhető, ha ahhoz az érintett hozzájárul, vagy
  + azt törvény vagy - törvény felhatalmazása alapján, az abban meghatározott körben – hatóság rendelete elrendeli.
* A klubtag regisztrációja során megadott adatait, mint az egyesületi azonosításához szükséges és elégséges azonosító adatokat az Oldtimer Aero Club a sportrepüléssel összefüggő szolgáltatás nyújtására irányuló szerződés létrehozása, tartalmának meghatározása, módosítása, teljesítésének figyelemmel kísérése, az abból származó ellenértékek elszámolása, valamint az azzal kapcsolatos követelések érvényesítése céljából kezeli.
* Különleges adatot a repülő klub nem kezel.
* Törvény közérdekből - az adatok körének kifejezett megjelölésével - elrendelheti a személyes adat nyilvánosságra hozatalát. Minden egyéb esetben a nyilvánosságra hozatalhoz az érintett hozzájárulása, különleges adat esetében írásbeli hozzájárulása szükséges. Kétség esetén azt kell vélelmezni, hogy az érintett a hozzájárulását nem adta meg. Az érintett hozzájárulását megadottnak kell tekinteni az érintett közszereplése során általa közölt vagy a nyilvánosságra hozatal céljából általa átadott adatok tekintetében. Az érintett kérelmére indult eljárásban a szükséges adatainak kezeléséhez való hozzájárulását vélelmezni kell. Erre a tényre az érintett figyelmét fel kell hívni.
* Jelen Szabályzat szempontjából adatfeldolgozó a Klub ügyvezető elnöke, a tagfelvétel és törlés kapcsán. Adatfeldolgozó a honlap és levelezési lista kezelésével megbízott klubtag, a klubtagi repülés nyilvántartó rendszer kezelője, a repülőtéri beléptető és biztonsági rendszer kezelője, az oktatási szervezet vezetője. Az adatfeldolgozó kinevezését az ügyvezető elnök írásban adja meg. A kinevezett feladatainak és kötelességeinek vállalását aláírásával igazolja.
* A repülő klubnak a személyes adatok feldolgozásával kapcsolatos jogait és kötelezettségeit az adatvédelmi törvény határozza meg. Az adatkezelési műveletekre vonatkozó utasítások jogszerűségéért a repülő klub ügyvezetője felel. A repülő klub tevékenységi körén belül felelős a személyes adatok feldolgozásáért, megváltoztatásáért, törléséért, továbbításáért és nyilvánosságra hozataláért. Az adatfeldolgozó tevékenységének ellátása során más adatfeldolgozót nem vehet igénybe. Az adatfeldolgozó az adatkezelést érintő érdemi döntést nem hozhat, a tudomására jutott személyes adatokat kizárólag a repülő klub rendelkezései szerint dolgozhatja fel, saját céljára adatfeldolgozást nem végezhet, továbbá a személyes adatokat a repülő klub rendelkezései szerint köteles tárolni és megőrizni.
* Fentiek alapján a repülő klub az érintettek következő személyes adatait kezeli:
* Személyes azonosító adatok: név, e-mail cím, lakcímcím, telefonszám, születési hely és idő, anya leánykori neve, végzettség és foglalkozás,
* Repülő szakmai adatok: Engedélyek, jogosítások, (lejáratokkal), korlátozások,
* Biztonsági és online rendszerek: Belépési kód, felhasználó név
* A repülő klub biztosítja, hogy az klubtag a szolgáltatás igénybevétele előtt és az igénybevétel során bármikor megismerhesse, hogy a repülő klub mely adatkezelési célokból mely adatfajtákat kezel.
* A repülő klub a szolgáltatás igénybevétele során is folyamatosan biztosítja, hogy a szükséges mértéket meghaladó adatkezelést az érintett megtilthassa.
* Az adatkezelési jog megszűnése esetén a repülő klub az érintett klubtag adatait törli.
* A regisztrációval a klubtag elismeri, hogy a repülő klub adatkezelési szabályait megismerte, és elfogadta és regisztrációja az adatkezeléshez való hozzájárulásnak minősül.
* A repülő klub vállalja, hogy amennyiben bármilyen módon változtatna a személyes adatok kezelésére vonatkozó elvein és gyakorlatán, ezekről a változásokról előzetesen értesíti klubtagjait, illetve honlapjának látogatóit, hogy azok mindig pontosan és folyamatosan ismerjék a repülő klub egész területén érvényes adatkezelési elveket és gyakorlatot.
* Nem minősülnek személyes adatnak azok az anonim információk, melyeket a személyes azonosíthatóság kizárásával gyűjtenek és természetes személlyel nem hozhatóak kapcsolatba,
* Amennyiben az arra feljogosított hatóságok a jogszabályokban előírt módon kérik fel személyes adatok átadására a repülő klubot, a repülő klub - törvényi kötelezettségének eleget téve - átadja a kért és rendelkezésre álló információkat.
* A repülő klub minden szükséges lépést megtesz, hogy biztosítsa az adatok biztonságát - mind a hálózati kommunikáció (tehát online adatkezelés), mind az adatok tárolása, őrzése (tehát offline adatkezelés) során.
* A személyes adatokhoz csak az illetékes munkaköröket betöltő személyek férhetnek hozzá.
* A repülő klub ezúton kijelenti, hogy nem gyűjt, és nem kezel 14 éven aluli gyermekekről személyes adatokat. Amennyiben 14 éven aluli gyermek személyes adatainak kezelésére vonatkozó igény merül fel, csak abban az esetben lehetséges ilyen adatok rögzítése, amennyiben megfelelően kiállított ellenőrizhető formájú szülői, vagy más törvényes képviselői beleegyezés, hozzájárulás áll rendelkezésünkre.

**Érintettek jogai:**

* Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a jogszabályban elrendelt adatkezelések kivételével - törlését.
* Az érintett kérelmére A repülő klub tájékoztatást ad az általa kezelt, illetőleg az általa megbízott feldolgozó által feldolgozott adatairól, az adatkezelés céljáról, jogalapjáról, időtartamáról, az adatfeldolgozó nevéről és az adatkezeléssel összefüggő tevékenységéről, továbbá arról, hogy kik és milyen célból kapják vagy kapták meg az adatokat. A repülő klub köteles a kérelem benyújtásától számított legrövidebb idő alatt, legfeljebb azonban 30 napon belül írásban, közérthető formában megadni a tájékoztatást.
* Az érintett tájékoztatását a repülő klub csak akkor tagadhatja meg, ha azt törvény, az állam külső és belső biztonsága, így a honvédelem, a nemzetbiztonság, a bűnmegelőzés vagy bűnüldözés érdekében, továbbá állami vagy helyi önkormányzati pénzügyi érdekből, valamint az érintett vagy mások jogainak védelme érdekében korlátozza. A repülő klub köteles az érintettel a felvilágosítás megtagadásának indokát közölni.
* A valóságnak meg nem felelő adatot A repülő klub helyesbíteni köteles.
* A személyes adatot törölni kell, ha:
  + kezelése jogellenes,
  + az érintett kéri,
  + az hiányos vagy téves - és ez az állapot jogszerűen nem korrigálható -, feltéve, hogy a törlést törvény nem zárja ki,
  + az adatkezelés célja megszűnt, vagy az adatok tárolásának törvényben meghatározott határideje lejárt,
  + azt a bíróság vagy az adatvédelmi biztos elrendelte.
* A helyesbítésről és a törlésről az érintettet, továbbá mindazokat értesíteni kell, akiknek korábban az adatot adatkezelés céljára továbbították. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.
* Adatok kezelését érintő szabálytalanság esetén a klub tagja, illetőleg az abban érintett személy bejelentést tehet. A repülő klub - az adatkezelés egyidejű felfüggesztésével - a bejelentést köteles annak benyújtásától számított legrövidebb időn, de legfeljebb 15 nap alatt megvizsgálni, és annak eredményéről a bejelentőt írásban tájékoztatni. Amennyiben a szabálysértés valós, a repülő klub köteles az adatkezelést - beleértve a további adatfelvételt és adattovábbítást is - megszüntetni, és az adatokat zárolni, valamint a bejelentésről, illetőleg az annak alapján tett intézkedésekről értesíteni mindazokat, akiket a szabálytalan adatkezelés érintett. Amennyiben az érintett a repülő klub eljárásával nem ért egyet, az ellen - annak közlésétől számított 30 napon belül - bírósághoz fordulhat.

Az adatkezelési szabályzatot az Oldtimer Aero Club vezetősége a mai napon elfogadta. Kihirdetésre kerül a klub internetes honlapján, valamint írásos formában elérhető a repülőtéri irodában.

Kecskéd, 2018. március 12.

Limfer Tibor ügyvezető elnök

* + 1. számú melléklet:

Az adatfeldolgozó megbízása és elfogadó nyilatkozata

A repülő klub ügyvezető elnöke megbízom Név klubtagot az Megbízás megnevezése adatfeldolgozási munkájának ellátásával.

Kezelt adatok: Megnevezés

Alulírott nyilatkozom, hogy a rám bízott feladat végrehajtása során a klub adatvédelmi szabályzatának megfelelően fogok cselekedni.

Harmadik személy, vagy illetéktelen részére a klubtagok és a klub feldolgozott adatait át nem adom, azokat az adatbiztonsági szabályoknak megfelelően kezelem.

Tudomásomra jutott adatvédelmi incidensől a klub vezetőjét tájékoztatom, kivizsgálást kezdeményezek.

Dátum:

Megbízó Megbízott